വീണ്ടും ഭാഗ്യദേവതയുടെ കടാക്ഷത്തില് മലയാളി ബിഗ് ടിക്കറ്റ് അബുദാബി നറുക്കെടുപ്പില് മലയാളി യുവാവ് ഉള്പ്പെടുന്ന സംഘത്തിന് 23 കോടി രൂപ സമ്മാനം ഭാഗ്യം വന്നത് കാസര്കോട് സ്വദേശി താഹിര് മുഹമ്മദിന് അബുദാബി: ബിഗ് ടിക്കറ്റ് അബുദാബി നറുക്കെടുപ്പില് വീണ്ടും മലയാളിക്ക് ഭാഗ്യദേവതയുടെ കടാക്ഷം. റാസല്ഖൈമയില് താമസിക്കുന്ന കാസര്കോട് ഉപ്പള ബൈദല സ്വദേശി താഹിര് മുഹമ്മദിനും നാലു സുഹൃത്തുക്കള്ക്കുമാണ് ഒന്നാം സമ്മാനം ലഭിച്ചത്.അഞ്ചുേപര്ക്കുമായി 23 കോടിയിലേറെ രൂപയാണ് സമ്മാനം. കഴിഞ്ഞ മാസം 30ന് എടുത്ത 027700 എന്ന ടിക്കറ്റാണ് താഹിറിനെയും സഹപ്രവര്ത്തകരെയും കോടീശ്വരന്മാരാക്കിയത്. മാതാവിനോടും ഭാര്യ, രണ്ട് മക്കള് എന്നിവരോടുമൊപ്പം വര്ഷങ്ങളായി റാസല്ഖൈമയിലാണ് താഹിര് താമസിക്കുന്നത്. കഴിഞ്ഞ ഒരു വര്ഷമായി ഇദ്ദേഹവും സംഘവും ബിഗ് ടിക്കറ്റില് ഭാഗ്യ പരീക്ഷണം നടത്തിവരുന്നു. ഇന്നലെ നടന്ന നറുക്കെടുപ്പ് തത്സമയം കണ്ടിരുന്നില്ലെങ്കിലും ഒരു കൂട്ടുകാരന് കണ്ട് സമ്മാനം നേടിയ വിവരം താഹിറിനെ വിളിച്ച് അറിയിക്കുകയായിരുന്നു. സമ്മാനത്തുക അഞ്ച് പേര് തുല്യമായി പങ്കിടുമെന്നും എന്നാല് തനിക്ക് ലഭിക്കുന്ന പണം എന്തു ചെയ്യണമെന്ന് തീരുമാനിച്ചിട്ടില്ലെന്നും ഈ യുവാവ് പറഞ്ഞു. രണ്ടാം സമ്മാനമായ 10 ദശലക്ഷം ദിര്ഹം നൈന മുഹമ്മദ് റഫീഖിനാണ്. ഒരു ലക്ഷം ദിര്ഹം സമ്മാനത്തുകയുള്ള മൂന്നാം സമ്മാനം പി.വി.സജിത് കുമാറും നാലാം സമ്മാനം 80,000 ദിര്ഹം ഹാരെന് ജോഷിയും ആറാം സമ്മാനം 40,000 ഹഫ്സല് പരളത്തും നേടി. നേരത്തെ അബുദാബി ഡ്യൂട്ടി ഫ്രീ നറുക്കെടുപ്പ് എന്നറിയപ്പെട്ടിരുന്ന ബിഗ് ടിക്കറ്റ് എല്ലാ മാസവും മൂന്നാം തിയതിയാണ് നറുക്കെടുക്കുന്നത്. Stories you may Like